CELEX: 32014D0356
Language: fi
Date: 2014-06-12 00:00:00
Title: 2014/356/EU: Komission täytäntöönpanopäätös, annettu 12 päivänä kesäkuuta 2014 , täytäntöönpanopäätöksen 2012/138/EU muuttamisesta siltä osin kuin on kyse mainittujen kasvien tuontia unionin alueelle ja siirtoja unionin alueella koskevista edellytyksistä Anoplophora chinensis (Forster) -organismin kulkeutumisen ja leviämisen estämiseksi (tiedoksiannettu numerolla C(2014) 3798)

14.6.2014   
            
            
               FI
            
            
               Euroopan unionin virallinen lehti
            
            
               L 175/38
            
         KOMISSION TÄYTÄNTÖÖNPANOPÄÄTÖS,
   annettu 12 päivänä kesäkuuta 2014,
   täytäntöönpanopäätöksen 2012/138/EU muuttamisesta siltä osin kuin on kyse mainittujen kasvien tuontia unionin alueelle ja siirtoja unionin alueella koskevista edellytyksistä Anoplophora chinensis (Forster) -organismin kulkeutumisen ja leviämisen estämiseksi
   
      
         (tiedoksiannettu numerolla C(2014) 3798)
      
   
   
      (2014/356/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY (1) ja erityisesti sen 16 artiklan 3 kohdan neljännen virkkeen,
   sekä katsoo seuraavaa:
   
               (1)
            
            
               Komission täytäntöönpanopäätöksessä 2012/138/EU (2) sallitaan sellaisten kasvien tuominen unionin alueelle, jotka on kasvatettu vähintään kahden vuoden ajan ennen vientiä tuotantopaikassa, joka on vahvistettu vapaaksi Anoplophora chinensis (Forster) -organismista, jäljempänä ’mainittu organismi’.
            
         
               (2)
            
            
               Kiinan toimittamien tietojen perusteella näyttää siltä, että kasvit, jotka ovat kahta vuotta nuorempia ja jotka on kasvatettu koko elinaikansa tuotantopaikassa, joka on vahvistettu vapaaksi mainitusta organismista mutta joka ei sijaitse kasvintuhoojista vapaalla alueella, eivät aiheuta lisäriskiä kyseisen organismin kulkeutumisesta. Sen vuoksi on aiheellista sallia myös tällaisten kasvien tuonti.
            
         
               (3)
            
            
               On myös aiheellista sallia tällaisten kasvien tuonti muista kolmansista maista ja sallia niiden siirrot unionin alueella.
            
         
               (4)
            
            
               Täytäntöönpanopäätöksen 2012/138/EU liitettä I olisi sen vuoksi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätöksen 2012/138/EU liite I tämän päätöksen liitteen mukaisesti.
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä kesäkuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 169, 10.7.2000, s. 1.
   
      (2)  Komission täytäntöönpanopäätös 2012/138/EU, annettu 1 päivänä maaliskuuta 2012, hätätoimenpiteistä Anoplophora chinensis (Forster) -organismin unioniin kulkeutumisen ja siellä leviämisen estämiseksi (EUVL L 64, 3.3.2012, s. 38).
   
      LIITE
      Muutetaan täytäntöönpanopäätöksen 2012/138/EU liite I seuraavasti:
      
                  1)
               
               
                  Muutetaan 1 jakso seuraavasti:
                  
                              a)
                           
                           
                              Korvataan A osan 1 kohdan b alakohdan johdantolause seuraavasti:
                              
                                          ”b)
                                       
                                       
                                          että kasvit on kasvatettu vähintään kahden vuoden ajan ennen vientiä, tai kahta vuotta nuorempien kasvien tapauksessa koko niiden eliniän, tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja”.
                                       
                                    
                        
                              b)
                           
                           
                              Korvataan B osan 1 kohdan b alakohdan johdantolause seuraavasti:
                              
                                          ”b)
                                       
                                       
                                          että kasvit on kasvatettu vähintään kahden vuoden ajan ennen vientiä, tai kahta vuotta nuorempien kasvien tapauksessa koko niiden eliniän, tuotantopaikassa, joka on vahvistettu Anoplophora chinensis (Forster) -organismista vapaaksi kasvinsuojelutoimenpiteitä koskevien kansainvälisten standardien mukaisesti ja”.
                                       
                                    
                        
            
                  2)
               
               
                  Korvataan 2 jakson 1 kohdan johdantolause seuraavasti:
                  
                              ”1.
                           
                           
                              Unionissa sijaitsevilta rajatuilta alueilta peräisin olevia (1) mainittuja kasveja saa siirtää unionissa ainoastaan, jos niiden mukana on komission direktiivin 92/105/ETY (2) mukaisesti laadittu ja myönnetty kasvipassi ja jos niitä on kasvatettu vähintään kahden vuoden ajan ennen siirtämistä, tai kahta vuotta nuorempien kasvien tapauksessa koko niiden eliniän, tuotantopaikassa,”.